Turneul de Grand Slam de la Roland-Garros este afectat de vremea nefavorabilă, organizatorii fiind nevoiți să ia astăzi o decizie radicală.
Astfel, din cauza ploii de la Paris, nu se va mai juca miercuri pe terenurile exterioare, doar 9 meciuri urmând să fie finalizate, cele de pe arenele acoperite, Phillippe-Chatrier și Suzanne-Lenglen.
Acest lucru înseamnă că în următoarele zile, joi și vineri, dacă vremea va permite, partidele programate în turul secund vor fi înghesuite, astfel încât să se recupereze cât mai mult posibil din timpul pierdut.
Conform programului anunțat de organizatori, meciul Bogdan - Pavliucenkova va fi al treilea pe terenul 11, la fel ca cel dintre Begu și Noskova, dar pe terenul 12.